b'\n_START_ARTICLE_\nViva la Pola!\n_START_SECTION_\nPovijest festivala\n_START_PARAGRAPH_\nPrvo izdanje festivala odr\xc5\xbeano je 2004. Na njemu nasupaju razni hrvatski te strani glazbenici, razli\xc4\x8ditih glazbenih \xc5\xbeanrova, poput rocka, punka, metala, crossovera, industriala, gothica, hip-hopa, funkya, elektronike te dub reggaea. Uz ve\xc4\x87 afirmirane izvo\xc4\x91a\xc4\x8de, nastupaju i oni ne\xc5\xa1to manje poznati._NEWLINE_Tako\xc4\x91er se u sklopu festivala predstavljaju audio-video uradci, autori, publikacije vezane uz urbanu glazbenu scenu, kulturu, te ostali sadr\xc5\xbeaji._NEWLINE_U dosada\xc5\xa1njih osam izdanja nastupalo je preko 100 izvo\xc4\x91a\xc4\x8da iz \xc4\x8dak 10 europskih dr\xc5\xbeava. (Hrvatske, Slovenije, BiH, Srbije, Makedonije, Italije, Austrije, Francuske, Velike Britanije i Finske). Od poznatih izvo\xc4\x91a\xc4\x8da nastupali su The Vibrators, The Toy Dolls, Anti-Nowhere League, The 69 Eyes, Peter & The Test Tube Babies, Disciplin A Kitschme, KUD Idijoti, Mizar, Dubioza kolektiv, Six Pack, Atheist Rap, Overflow, Oru\xc5\xbejem Protivu Otmi\xc4\x8dara, Antitodor, Popeye i drugi._NEWLINE_Festival se svake godine odr\xc5\xbeava u klubu Uljanik, osim 2007. kada je odr\xc5\xbean na Monumentima unutar biv\xc5\xa1eg vojnog kompleksa Katarina. Mnogi ocjenjuju Viva la Polu! iznimno kvalitetnim festivalom, te je postao prepoznatljiv znak Pule.'